CELEX: 62015FN0100
Language: mt
Date: 2015-07-06 00:00:00
Title: Kawża F-100/15: Rikors ippreżentat fis-6 ta’ Lulju 2015 – ZZ vs BEI

14.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 414/41
            
         Rikors ippreżentat fis-6 ta’ Lulju 2015 – ZZ vs BEI
   (Kawża F-100/15)
   (2015/C 414/51)
   Lingwa tal-kawża: it-Taljan
   
      Partijiet
   
   
      Rikorrent: ZZ (rappreżentanti: L. Isola u G. Isola, avukati)
   
      Konvenuta: Bank Ewropew tal-Investiment
   
      Suġġett u deskrizzjoni tat-tilwima
   
   Annullament, minn naħa, tar-rapport ta’ evalwazzjoni tar-rikorrent għas-sena 2013 u, min-naħa l-oħra, tad-deċiżjonijiet konsekuttivi u konnessi tal-BEI bħad-deċiżjoni li ma jiġix promoss għall-grad D kif ukoll kumpens għad-danni morali u materjali allegatament imġarrba.
   
      Talbiet
   
   
               —
            
            
               Jannulla d-deċiżjoni tat-8 ta’ Diċembru 2014 tal-kumitat tal-appelli u jibgħat lura l-proċess quddiem dan tal-aħħar wara li jiġu stabbiliti l-kriterji li magħhom għandu jikkonforma ruħu għall-adozzjoni tad-deċiżjoni l-ġdida;
            
         
               —
            
            
               Jannulla l-linji gwida stabbiliti mid-Direttorat tar-riżorsi umani fin-nota “Guidelines to the 2013 annual staff appraisal exercise”, sa fejn dawn jipprevedu li l-evalwazzjoni finali għandha ssir permezz ta’ sunt verbali, iżda mingħajr qatt ma stabbilixxew id-dikjarazzjonijiet korrispondenti;
            
         Sussidjarjament:
   
               —
            
            
               Jannulla r-rapport ta’ evalwazzjoni 2013 fl-intier tiegħu (fil-parti evalwazzjoni, sa fejn ma jagħtix lir-rikorrent il-marka “exceptional performance” jew “very good performance” u ma jipproponihx għall-promozzjoni għall-grad D, u, fl-aħħar nett, sa fejn ma jipprevedix l-iżvilupp tal-karriera tiegħu u ma jistabbilixxix l-għanijiet tiegħu għas-sena 2014);
            
         
               —
            
            
               Jannulla l-atti konnessi, konsekuttivi u preċedenti kollha, inklużi l-promozzjonijiet ippubblikati permezz tan-nota “Performance Evaluation exercise 2013 – List of promotions and awards” li tqassmet fil-31 ta’ Marzu 2014;
            
         
               —
            
            
               Jikkonstata l-fastidju li għalih kien suġġett;
            
         
               —
            
            
               Jikkonstata r-responsabbiltà tal-Unjoni Ewropea talli inċitat il-fastidju u talli kisret ir-regoli dwar “smigħ xieraq”;
            
         
               —
            
            
               Jikkundanna lill-konvenuti għall-ħlas in solidum ta’ kumpens xieraq għad-danni fiżiċi, morali u materjali deskritti b’mod iddettaljat fil-punti 112 sa 120 iktar ’l isfel;
            
         
               —
            
            
               Jikkundanna lill-konvenuti għall-ħlas in solidum tal-interessi moratorji u kumpensatorji u ta’ kumpens għall-effett ta’ inflazzjoni fuq is-somom mogħtija;
            
         
               —
            
            
               Jikkundanna liż-żewġ konvenuti għall-ħlas tal-ispejjeż.